Andrea Agnelli u Florentino Perez iżolati wara l-fjask tal-European Super League Kulma jmur iċ-chairman ta' Juventus Andrea Agnelli qed ikun fil-headlines tal-aħbarijiet tal-isport u mhux biss madwar id-dinja minħabba l-European Super League li għamel biss mill-Milied sa San Stiefnu! Ir-rwol ewlieni ta' Agnelli fil-proposta għal da nil-kampjonat rah fil-mira ta' kritika ħarxa. Huwa 'tħalla iżolat fl-Italja u fl-Ewropa' wara li l-pjanijiet tas-Super League sfaxxaw fix-xejn f'temp ta' 48 siegħa. Kawża ta' hekk, il-futur tiegħu fit-tmexxija ta' Juventus jinsab 'iktar dubjuż minn qatt qabel'. B'hekk Agnelli "se jkollu jsewwi r-rapport mas-Serie A u l-UEFA" wara li pprova jwaqqaf il-proposti awdaċi tas-Super League. Intant fi Spanja, Real Madrid u Barcellona 'sostnew li għandhom bżonn bidliet importanti' fil-logħba tal-football u ż-żewġ ġganti tal-La Liga 'jridu jinnegozjaw mal-UEFA' rigward ir-riforma. Il-president ta' Real Madrid Florentino Perez, li kien ukoll imsemmi bħala l-president futur tas-Super League, qal li hu jisnab 'imdejjaq u diżappuntat' li l-clubs Ingliżi ħarġu biex jeqirdu t-tamiet tal-European Super League. Perez sostna li kienet inħolqot kampanja aggressiva biex topponi s-Super League wara reazzjoni ħarxa madwar l-Ewropa. Perez tkellem ukoll fuq suġġerimenti li t-12-il membru fundatur tal-proġett għadhom ma telqux minħabba li ffirmaw 'kuntratt li jorbot' legalment, filwaqt li ssuġġerixxa li diversi timijiet Ingliżi xorta jistgħu jidhru fil-kompetizzjoni. Fi kliemu: "Jien daqsxejn imdejjaq, diżappuntat. Aħna ilna naħdmu tliet snin fuq dan il-proġett, fuq il-ġlieda kontra s-sitwazzjoni finanzjarja attwali fil-football Spanjol. Huwa faċli biex tinftiehem – ma tistax tmiss il-Liga, allura trid tfittex aktar flus f'nofs il-ġimgħa." "Il-kampjonati huma sagri. Dak li nistgħu nbiddlu huwa l-logħob ta' nofs il-ġimgħa. Iċ-Champions League għadda żmienha – hija interessanti biss mill-kwarti tal-finali 'l quddiem." "Fost it-12-il team, tlifna €650 miljun fl-istaġun li għadda. Dan l-istaġun darbtejn jew tliet darbiet oħra. Huwa ċar li dan il-format ma jaħdimx."